বিএনপি বিতর্কিত ব্যক্তিদের(কেএম হাসানের) নামের তালিকা নির্বাচন কমিশন গঠন নিয়ে সংলাপে রাষ্ট্রপতিকে দিয়েছেন আওয়ামী লীগ নেতাদের এমন বক্তব্যের জবাবে বিএনপির মহাসচিব মির্জা ফখরুল ইসলাম আলমগীর বলেছেন, যে নির্বাচন কমিশন বাংলাদেশে একটি সুষ্ঠু, অবাধ ও নিরপেক্ষ নির্বাচন করতে সক্ষম হবে। এবং দেশে যে বিভাজন আছে অনৈক্য আছে সেটা দূর করে একটা ঐক্য সৃষ্টি করতে পারবে। জনগণের সরকার প্রতিষ্ঠা করতে পারে। সেরকম একটি প্রস্তাব বেগম জিয়া দিয়েছিলেন। কিন্তু যে দলটি আজ বিনা নির্বাচনে ক্ষমতা দখল করে বসে আছে তারা জানে যদি নির্বাচন সুষ্ঠু ও অবাধ হয়, তারা কোনোদিন ক্ষমতায় আসতে পারবে না। সেজন্যই তারা এটা চায় না, তাই তারা এটা বিতর্কিত করতে চায়। এমনকি মহামান্য রাষ্ট্রপতিকেও আওয়ামী লীগ বিতর্কিত করতে চায়। দুঃখ হয় যখন তাদের সিনিয়র নেতারা এ সম্পর্কে ভিন্ন ভিন্ন কথা বলেন। যার কোনো ভিত্তি নেই।